2018. gada martā Rīkojums Nr.

Rīgā (prot. Nr.   .§)

**Par atļauju veikt mežacūku līķu un to blakusproduktu savākšanu, pārstrādi un likvidēšanu, nepiemērojot Publisko iepirkumu likuma prasības**

1. Lai nodrošinātu Āfrikas cūku mēra izplatīšanās ierobežošanas pasākumu nepārtrauktu īstenošanu saskaņā ar [Publisko iepirkumu likuma](https://likumi.lv/ta/id/133536-publisko-iepirkumu-likums) [3. panta](https://likumi.lv/ta/id/133536-publisko-iepirkumu-likums#p3) astoto daļu, atļaut Pārtikas un veterinārajam dienestam, nepiemērojot Publisko iepirkumu likuma prasības, slēgt iepirkuma līgumu ar dzīvnieku izcelsmes blakusproduktu pārstrādes uzņēmumu SIA ”Grow Energy” (reģistrācijas numurs 40103275664, juridiskā adrese: “Gravas”, Limbažu pagasts, Limbažu novads, LV-4020, faktiskā adrese: “Gravas”, Limbažu pagasts, Limbažu novads, LV-4020; Pārtikas un veterinārā dienesta atzīšanas numurs A 064721) par mežacūku līķu un to blakusproduktu savākšanu, pārstrādi un likvidēšanu, nepārsniedzot līgumcenu 80 000,00 *euro* bez PVN.

2. Pārtikas un veterinārajam dienestam nodrošināt uzraudzību un kontroli šī rīkojuma 1. punktā minētajā vietā.

Ministru prezidents Māris Kučinskis

Zemkopības ministra p.i. Uldis Augulis